CELEX: 62006CO0415
Language: el
Date: 2007-11-06
Title: Διάταξη του Δικαστηρίου (όγδοο τμήμα) της 6ης Νοεμβρίου 2007.#Stahlwerk Ergste Westig GmbH κατά Finanzamt Düsseldorf-Mettmann.#Αίτηση για την έκδοση προδικαστικής αποφάσεως: Bundesfinanzhof - Γερμανία.#Άρθρο 104, παράγραφος 3, πρώτο εδάφιο, του Κανονισμού Διαδικασίας - Απάντηση που μπορεί να συναχθεί σαφώς από τη νομολογία - Ελεύθερη κυκλοφορία των κεφαλαίων - Φόροι εισοδήματος - Εταιρία που έχει μόνιμες επιχειρηματικές εγκαταστάσεις σε τρίτο κράτος - Συνυπολογισμός των ζημιών των εγκαταστάσεων αυτών.#Υπόθεση C-415/06.

Διάταξη του Δικαστηρίου (όγδοο τμήμα) της 6ης Νοεμβρίου 2007 – Stahlwerk Ergste Westig
      (Υπόθεση C‑415/06)
      «Άρθρο 104, παράγραφος 3, πρώτο εδάφιο, του Κανονισμού Διαδικασίας — Απάντηση που μπορεί να συναχθεί σαφώς από τη νομολογία — Ελεύθερη κυκλοφορία των κεφαλαίων — Φόροι εισοδήματος — Εταιρία που έχει μόνιμες επιχειρηματικές εγκαταστάσεις σε τρίτο κράτος — Συνυπολογισμός των ζημιών των εγκαταστάσεων αυτών»
      1.                     Προδικαστικά ερωτήματα — Απάντηση που μπορεί να συναχθεί σαφώς από τη νομολογία — Εφαρμογή του άρθρου 104, παράγραφος 3, του
            Κανονισμού Διαδικασίας (Κανονισμός Διαδικασίας του Δικαστηρίου, άρθρου 104 § 3) (βλ. σκέψεις 9-10)
      2.                     Ελεύθερη κυκλοφορία των προσώπων — Ελευθερία εγκατάστασης — Διατάξεις της Συνθήκης — Πεδίο εφαρμογής (Άρθρα 43 ΕΚ και 56 ΕΚ)
            (βλ. σκέψεις 14, 16, 18-19 και διατ.)
      Αντικείμενο 
      
         Αίτηση για την έκδοση προδικαστικής απόφασης — Bundesfinanzhof — Ερμηνεία των άρθρων 56, 57, παράγραφος 1, και 58 ΕΚ — Έκπτωση
                  από τα φορολογητέα κέρδη μιας εγχώριας εταιρίας των ζημιών που έχουν προκύψει από τη δραστηριότητα μόνιμης επιχειρηματικής
                  εγκατάστασης που βρίσκεται σε τρίτη χώρα — Απόρριψη του αιτήματος έκπτωσης στηριζόμενη σε διμερή σύμβαση για την αποφυγή της
                  διπλής φορολογίας που έχει συναφθεί με αυτή την τρίτη χώρα
               
            Διατακτικό 
      Το Δικαστήριο αποφαίνεται: 
      Η εθνική φορολογική νομοθεσία που προβλέπει ότι η εταιρία που εδρεύει σε κράτος μέλος δεν μπορεί, κατά τον προσδιορισμό των
         αποτελεσμάτων χρήσης της, να εκπίπτει τις ζημίες που αφορούν επιχειρηματική εγκατάσταση που βρίσκεται σε τρίτο κράτος επηρεάζει
         κυρίως την άσκηση της ελευθερίας εγκατάστασης κατά την έννοια των άρθρων 43 ΕΚ έως 48 ΕΚ. Η επίκληση των διατάξεων αυτών δεν
         επιτρέπεται στις περιπτώσεις που αφορούν τέτοια επιχειρηματική εγκατάσταση που βρίσκεται σε τρίτο κράτος.